hu en hu en hu hu hu hu fr hu hu pt hu hu pl hu hu sv en hu hu hu hu hu hu hu hu es es es de es hu hu hu en hu hu hu hu fr hu hu pt hu hu pl hu hu sv en hu hu hu hu hu hu hu hu es es es de es hu hu hu hu ca hu hu hu hu hu hu hu hu hu hu hu hu sk hu de hu it hu sk hu hu hu hu hu hu hu hu hu hu hu hu hu hu da hu hu hu hu hu hu es en hu hu nl hu hu hu hu hu nl hu hu hu hu hu hu hu hu hu en hu hu hu hu hu hu hu pt pt en en
Meggyes-mascarponés piskótatekercs - cukormentes élet
Puha kakaós piskóta, csodás mascarponés-tejszínes krém, házi, cukormentes meggylekvár és meggybefőtt. Egy kis nyarat csempésztem az őszbe.
Ilyenkor örülök igazán annak, hogy nyáron sem tétlenkedtem.😊 Mert ahogy már többször utaltam rá, a házi készítésű finomságoknak az egyik előnye, hogy azt eszel, amit az üvegbe teszel. A házi süti előnyeit pedig nem is sorolom…😊
65 g zabpehelyliszt (zabpehely darálva)
200 ml habtejszín (30 %-os cukormentes)
500 g mascarpone (light)
20 g negyedannyi édesítő
1 csg zselatin fix (20 g)
200 g cukormentes meggybefőtt (https://cukormenteselet.hu/2020/06/20/befozes-befott-mosogatogep/)
25 g cukormentes fehércsoki
2 kávéskanál hideg víz
Szükséged lesz még egy klasszikus, lapos gáztepsire és sütőpapírra.
Béleld ki a tepsit a sütőpapírral, a meggybefőttet csepegtesd le, a habtejszínt tedd a fagyasztóba legalább 30 percre, melegítsd elő a sütőt 180 fokra. Válaszd szét a szobahőmérsékletű tojásokat, a fehérjéket robotgéppel kezd el habosítani. Amikor már „redőződik” adj hozzá 1 teáskanál édesítőszert és addig verd, amíg sűrű, kemény nem lesz. A tojássárgákat 2 teáskanál édesítővel kezd el verni, majd öntsd hozzá a vizet, a vaníliakivonatot és addig keverd, amíg ismét jó habos lesz. Egy spatula segítségével tegyél kb. 3 evőkanálnyi habot a tojássárgás krémhez és gyors mozdulatokkal lazítsd fel, majd a maradék habot óvatosan forgasd bele. Add hozzá a liszttel elkevert kakaóport és sütőport, majd továbbra is lassú mozdulatokkal keverd egyneművé. Öntsd a masszát a tepsibe és légkeveréssel kb. 25-30 perc alatt süsd készre (tűpróba). Ha a tészta megsült és még forró, cseréld ki a sütőpapírt, szorosan csavard fel és így hagyd kihűlni.
Közben készítsd el a krémet.  A habtejszínt először kis fokozaton, majd egyre erősebben kezd el felverni. Amikor már „redőződni kezd”, add hozzá az édesítőt, majd a mascarponét, a vaníliakivonatot, a citromlét, végül pedig a zselatin fixet. 5-10 percre tedd a krémet a hűtőbe.
A kihűlt tésztát kend meg a meggylekvárral, vedd ki a krémet a hűtőből, keverd át és egyenletesen oszlasd el a piskótán. Szórd rá a meggyet, szorosan tekerd fel és 10-15 percre rakd a hűtőbe.
Már csak a díszítés van hátra. A csokit vízgőz felett olvaszd meg, add hozzá az olajat és a vizet, majd keverd össze. Vedd ki a piskótatekercset a hűtőből és csorgasd rá a fehércsokit. Tedd a hűtőbe 1-2 órára, de akár egész éjszakára is.
12 szeletre osztva a tápérték 1 adagban kb. 10 CH/200 Kcal.
Készítheted friss meggyel, vagy akár fagyasztottal is, de más gyümölcs is „jól áll” a sütinek.
Ha csökkenteni szeretnéd a kalóriatartalmat, akkor 500 g mascarpone helyett, csak 250 g-al készítsd, így kicsit „karcsúbb” lesz a piskótatekercs, de csak 150 kalóriával kell számolnod. Ha még a díszítést is elhagyod, még 10 kalóriát spórolhatsz szeletenként.
Ha fokoznád az ízélményt, locsold meg kevés rummal a meggyet.
Próbáld ki a túrótorta receptemet is 😊 (https://cukormenteselet.hu/2020/06/14/epres-turotorta-cukormentes-lisztmentes/)
Cukorbetegeknek: a süti gyors CH-t is tartalmaz, így elsősorban ebédhez, vagy uzsonnára javasolt.
Ha tetszett oszd meg másokkal is!
december 19, 2021 - 8:16 du.
december 20, 2021 - 7:29 du.
Nagyon szívesen, örülök, hogy tetszik. 🤗
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
ElőzőElőző bejegyzésÉdesburgonya fasírt sütőben
Következő bejegyzésFüstölt sonkás – sajtos csirke, paradicsomos kuszkusszalKövetkező
Kérdés esetén keress bizalommal!
Az alábbi social média felületeken is megtalálsz:
(c) 2019 All rights Reserved. Design by Samu Cynthia
Developed by Varga Balázs